

**Nõuded ja esitatavad dokumendid holistilise regressiooni terapeut   
tase 7 kutse taotlejale**

**Tase 7 kutse esmakordse taotlemise eeltingimused:**

* kõrgharidus (soovitavalt) magistri tasemel;
* tase 6 kutsetunnistus,
* vähemalt viie aasta pikkune töökogemus oma erialal;
* erialane täiendkoolitus.

Vähemalt kaks kuud enne kutse taotleja kompetentsuse hindamist avaldab HRT Kutsekomisjon TAM Kutsekoja kodulehel [www.tamnoukoda.ee](http://www.tamnoukoda.ee) vastava teate.   
 **Tase 7 kutse taotleja esitab HRT Kutsekomisjonile järgmised dokumendid või nende koopiad:**

* avaldus vorm 3;
* koopia isikut tõendavast dokumendist (pass või ID kaart),
* vormikohaselt täidetud CV;
* kutsetunnistuse tase 6 koopia;
* Erapraksise vorm, mis tõendab töökogemust mahuga kokku 800 tundi (40 holistilist nelikut + üksikseansid):
* erialase täiendkoolituse (mahuga 80 tundi) läbimist tõendavad dokumendid,
* kovisioonis osalemist või supervisiooni juhendamist (maht 120 tundi) tõendav dokument;
* kehtiv esmaabi koolituse tunnistus;
* maksekorraldus või muu kinnitus kutse andmisega seotud kulude tasumise kohta.

Portfoolio, milles sisaldub:

* kohustusliku kompetentsi 5 tõendusmaterjalina kirjalik terapeudikogemuse ja terapeudipraksise analüüs;
* valitava kompetentsi 6 või 7 tõendusmaterjalina kas eriala edendamist ja teavitustöö tegemist tõendavad dokumendid võitäiskasvanute täienduskoolituse alal tegutsemist tõendavad dokumendid.

Dokumente võtame vastu ainult elektroonselt HRT Kutsekomisjoni aadressil [holistika@tamkutsekoda.ee](mailto:holistika@tamkutsekoda.ee)

**NB! Palun pane kõik esitatavad dokumendid ühte digiümbrikku ja allkirjasta digitaalselt.**

Kui dokumendid nõuetele ei vasta, teavitatakse kutse taotlejat esinenud puudustest hiljemalt 5 tööpäeva jooksul peale dokumentide laekumist. Vajadusel anname kutse taotlejale nõu ja teeme ettepanekuid dokumentide täiendamiseks või lisamiseks. Täiendatud dokumentide esitamise tähtaja kooskõlastame kutse taotlejaga.

HRT Kutsekomisjoni asjaajaja on Heili Laido, e-post [holistika@tamkutsekoda.ee](mailto:holistika@tamkutsekoda.ee) , telefon 566 36 898.

**Holistilise regressiooni terapeut tase 7 kutse taastõendamise eeltingimused on:**

* kehtiv varasem sama taseme kutsetunnistus;
* töökogemus oma erialal ja nõutud mahus vähemalt 10 aastat;
* tase 7 kutse kompetentsusnõuetega seotud täiendkoolituse läbimine.

Kutset saab taastõendada vähemalt üks kord aastas.

**Holistilise regressiooni terapeut tase 7 kutse taastõendamise taotlemiseks esitatavad dokumendid:**

* avaldus vorm 3;
* isikut tõendava dokumendi koopia (pass või ID-kaart),
* vormikohaselt täidetud CV;
* varasema sama taseme kutsetunnistuse koopia;
* Erapraksise vorm, mis tõendab töökogemust mahuga kokku 800 tundi (40 holistilist nelikut + üksikseansid);
* erialase täiendkoolituse (mahuga 80 tundi) läbimist /osalemist tõendavad dokumendid,
* kovisioonis osalemist või supervisiooni läbiviimist (maht 120 t) tõendav dokument,
* eriala edendamise tegevust (avalikud esinemised, teavitustöö, artiklite ja raamatute kirjutamine, teiste institutsioonidega suhtlemine, teaduslik uurimistöö)   
  **või** täiskasvanute täienduskoolituse (koolitused, loengud, töötoad, supervisioon) läbiviimist tõendavad dokumendid;
* kehtiv esmaabi koolituse tunnistus;
* maksekorraldus (või muu kinnitus) kutse andmisega seotud kulude tasumise kohta.

Kutse taastõendamisel toimub hindamine dokumentide alusel. Kutsekomisjon langetab otsuse iga taotleja puhul eraldi ja võib vajadusel kutsuda taotleja vestlusele.